Det er kjent at svangerskap beskytter mot blant annet brystkreft, livmorhalskreft og eggstokkreft senere i livet. Hvilke mekanismer som står bak denne effekten er derimot ukjent, selv om det ser ut til at enkelte godt kjente svangerskapskomplikasjoner har en sammenheng med redusert risiko for brystkreft.
Forskerne har som mål å foreta en genanalyse av blodprøver fra 172 000 norske kvinner, hvorav flere på et tidspunkt utviklet en form for kvinnekreft. Her ønsker de å finne ut om svangerskapskomplikasjoner endrer genuttrykket hos disse kvinnene påvirket deres sannsynlighet for å utvikle brystkreft, livmorhalskreft eller eggstokkreft senere i livet. Studiefunn kan bidra til utviklingen av nye terapeutiske og forebyggende tiltak for disse kreftformene.
Kreftforeningen støtter prosjektet med 2 252 000 kroner.
Prosjektet ledes av Anne Cathrine Staff, professor i Obstetrikk og Gynekologi ved Universitetet i Oslo. Hun er også forskningsrådgiver på Kvinneklinikken ved Oslo Universitetssykehus. Hun leder gruppen «Fødselshjelp og kvinnesykdommer». Dette er første gang Staff mottar midler fra Kreftforeningen.